Ivan Mikloš

Ing. **Ivan Mikloš** (* 2. jún 1960, Svidník) je slovenský ekonóm a politik rusínskej národnosti. Od júla 2010 do apríla 2012 opätovne pôsobil vo funkcii podpredsedu vlády a ministra financií SR. V rokoch 20062010 bol poslancom Národnej rady SR. V predčasných parlamentných voľbách v marci 2012 bol zvolený za poslanca Národnej rady SR. V rokoch 20022006 pôsobil na pozícii ministra financií SR a podpredsedu vlády. V rokoch 19982002 bol podpredsedom vlády pre ekonomiku a v rokoch 19911992 ministrom privatizácie.

Počas jeho pôsobenia v slovenských vládach v rokoch 19982002 a 20022006 Slovensko zaznamenalo viacero medzinárodných úspechov, medzi ktoré sa radí najmä vstup do OECD (2000), NATO (2004) a Európskej únie (2004).

Známym sa stal ako jediný opozičný člen dozornej rady FNM v rokoch 19971998 a potom ako podpredseda vlády pre ekonomiku (19982002) a počas svojho prvého pôsobenia na poste ministra financií v rokoch 20022006. Pod jeho vedením sa uskutočnili mnohé reformné zmeny, najmä daňová reformu a reforma sociálnych dávok. Vďaka týmto zmenám a ich pozitívnemu dopadu na domácu ekonomiku v rokoch 2002 - 2007 si Slovensko vyslúžilo v zahraničí pomenovanie „Tatranský tiger“. Vďaka reformám sa zvýšil prílev priamych zahraničných investícii, znížila sa nezamestnanosť a Slovensko sa zaradilo medzi najrýchlejšie sa rozvíjajúce ekonomiky v Európskej únii. V roku 2009 sa aj vďaka pozitívnemu dopadu reforiem na domácu ekonomiku Slovensko stalo členom eurozóny.

Mikloš bol ako minister financií SR členom ECOFINu (Ekonomickej a finančnej rady Európskej únie) a pravidelne sa zúčastňoval na medzinárodných odborných fórach Svetovej banky, Medzinárodného menového fondu a iných organizácií medzinárodného významu. Od apríla 2010 je odborným garantom online projektu Univerzita pre moderné Slovensko, ktorého zámerom je prístupnou formou sprostredkovať základné ekonomické znalosti širokej verejnosti.

Od roku 2015 robil na Ukrajine poradcu ministra hospodárstva a ministerky financií. V roku 2016 nastúpil na post šéfa poradcov ukrajinského premiéra Volodymyra Hrojsmana. V Ukrajine pôsobil 5 rokov. Od marca roku 2022 robil poradcu slovenskej prezidentke Zuzane Čaputovej.

## Život
Ivan Mikloš je ženatý od roku 1986 s Jarmilou, rod. Gašparovičovou a majú spolu dve deti, Zuzanu (* 1988) a Mateja (* 1990). Medzi jeho hlavné záľuby patrí cyklistika, lyžovanie a skialpinizmus.

* 19751979 – stredoškolské štúdium na gymnáziu vo Vranove nad Topľou
* 19791983 – vysokoškolské štúdium na Národohospodárskej fakulte Vysokej školy ekonomickej v Bratislave, špecializácia dlhodobé plánovanie a prognózovanie
* 19831987 – asistent, Vysoká škola ekonomická v Bratislave
* 19871990 – odborný asistent, Vysoká škola ekonomická v Bratislave
* 1990 – poradca podpredsedu vlády SR pre ekonomickú reformu
* 19901991 – riaditeľ odboru hospodárskej a sociálnej politiky, Úrad vlády SR
* 19921998 – výkonný riaditeľ a prezident spoločnosti M.E.S.A.10 (ekonomický think tank)
* 1993 – štúdium na London School of Economics, Londýn, Veľká Británia
* 19941998 – prednášateľ, Trnavská univerzita v Trnave, predmet „Ekonomická transformácia“
* 1995 – German Marshall Fellowship Programme, USA
* 19971998 – člen dozornej rady Fondu národného majetku SR
* 1998 – dezignovaný prvý viceprezident East – West Institute, New York

## Politická činnosť

### Stranícka kariéra
* 19921993 – Občianska demokratická únia, prvý podpredseda
* 19932000 – Demokratická strana, predseda v roku 1994
* od 2001 – Slovenská demokratická a kresťanská únia – Demokratická strana, podpredseda

### Politická kariéra
* 19911992 – minister privatizácie SR
* 19982002 – podpredseda vlády SR pre ekonomiku
* júl – okt. 2002 – podpredseda vlády SR pre ekonomiku a minister dopravy, pôšt a telekomunikácií SR
* 2002 – poslanec NR SR, mandát si neuplatnil z dôvodu nástupu do funkcie ministra
* 20022006 – podpredseda vlády SR a minister financií SR
* 20062010 – poslanec NR SR
* 20102012 – podpredseda vlády a minister financií SR
* 20122016 – poslanec NR SR, člen výboru NR SR pre obranu a bezpečnosť, člen výboru NR SR pre financie a rozpočet

### Funkcie vo svetových a európskych inštitúciách
* 19982002 – guvernér Svetovej banky za SR
* 20022006 – guvernér Medzinárodného menového fondu za SR
* 20022006 – guvernér Európskej banky pre obnovu a rozvoj za SR
* 20032006 – člen Rady ministrov financií EÚ (ECOFIN)

V auguste 2012 sa v slovenskej tlači objavili dohady, že Ivan Mikloš by mohol kandidovať na viceprezidenta Európskej banky pre obnovu a rozvoj.

## Ocenenia
* „Minister financií roka 2004“ podľa časopisu Euromoney.
* Cena TAE Award 2005 od Európskeho združenia daňovníkov za slovenské daňové reformy.

* 2000 – Krištáľové krídlo v kategórii hospodárstvo za zásluhy o vstup Slovenska do OECD, zníženie daní, audit štátnej správy, zlepšenie podnikateľského prostredia či celkové zlepšenie imidžu Slovenska
* Podľa ankety časopisu Euromoney, bol Ivan Mikloš vymenovaný za najlepšieho ministra financií na svete za rok 2004. Je držiteľom mnohých domácich aj medzinárodných ocenení a býval označovaný za jedného z najlepších slovenských ekonómov.

## Referencie


## Iné projekty

## Externé odkazy
* Diela Ivana Mikloša v súbornom katalógu Slovenskej národnej knižnice
* Články týkajúce sa Ivana Mikloša na portáli teraz.sk TASR
* Články Ivana Mikloša na webe denníka SME

Kategória:Slovenskí ekonómovia
Kategória:Slovenskí politici
Kategória:Ministri pre správu a privatizáciu národného majetku Slovenskej republiky
Kategória:Ministri financií Slovenskej republiky
Kategória:Podpredsedovia vlády Slovenska
Kategória:Politici SDKÚ
Kategória:Politici SDK
Kategória:Politici DS
Kategória:Politici ODÚ
Kategória:Predsedovia slovenských politických strán
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Držitelia Krištáľového krídla
Kategória:Absolventi Národohospodárskej fakulty Ekonomickej univerzity v Bratislave
Kategória:Slovenské osobnosti rusínskeho pôvodu
Kategória:Osobnosti zo Svidníka